Brian Mikkelsen (KF), 1998-05-06:
Regeringens forslag er i hvert fald indtil videre gode skridt i den rigtige retning, og bare det ville fortsætte sådan.
Sådan er det også med dette forslag.
Sagen er jo den, at hvis danske virksomheder skal kunne klare sig på det europæiske marked, skal de også afgiftsmæssigt og skattemæssigt være ligestillet med deres europæiske konkurrenter. Vi kan se af bemærkningerne, at den momsmæssige forskelsbehandling mellem leasede og købte biler i sig selv er urimelig, med eller uden det indre marked.
Det skal så være min mere negative bemærkning til forslaget, at den registreringsafgift skal vi altså til at få nedsat.
Hvis vi overhovedet skal sørge for, at der kommer nogle mere sikre, mere forsvarlige biler på vejene, skal vi have registreringsafgiften ned, og det vil også betyde, at vi bliver bedre rustet til konkurrencen på det europæiske plan. Skatteministerens forslag til at løse det problem er at reducere momsincitamentet til leasing hos et udenlandsk selskab med ca. 60 pct., og det skulle være det store Columbusæg i denne sag.
Problemet er bare efter min mening, at 60 pct. ikke er nok.
Når alt er sagt, og alt er gjort, og der er taget højde for alle de større eller mindre ekstra administrative omkostninger, står det tilbage, at der fortsat vil bestå et incitament for danske virksomheder til at lease syd for grænsen, og alt andet lige - man kigger jo på, hvor man får et ordentligt tilbud, og hvor kan man få mest muligt for pengene - vil det betyde, at der bliver flyttet noget arbejde, noget forretning ned syd for grænsen. Som det fremgår af bemærkningerne, tør skatteministeren kun med stor usikkerhed gætte på, at forslaget vil medføre en så tilstrækkelig reduktion i incitamentet til leasing i udlandet, at der ikke vil ske et skift i markedsforholdene hertillands, og det er kun et gæt på kort sigt.
Denne store usikkerhed synes jeg ærlig talt ikke, vi kan byde de danske leasingbureauer, så vi vil godt have sat den procent op.
Men igen: Problemet skyldes jo som så mange andre problemer det kolossalt høje afgiftsniveau på danske biler, og jeg håber da, vi kan få taget initiativ til i løbet af det kommende år eller i hvert fald i løbet af et par år at få ændret strukturen på bilbeskatningsområdet.
Vi startede sidste år, og jeg synes ikke, regeringen var villig nok til at give sig, men måske kan vi starte nogle forhandlinger igen til efteråret.
Den del af forslaget, der omhandler bekæmpelse af svig, er vi i princippet for, forudsat naturligvis at virksomheder, der får afbrudt 3-ugers-fristen, men hvis nærmere forhold ved nærmere undersøgelse viser sig at være i orden, modtager en rentegodtgørelse.
Vi kan som sagt støtte forslagets tanker om at lette det danske erhvervsliv for nogle afgiftsbyrder for at ruste det til konkurrencen på det europæiske marked, selv om vi hellere så problemet rykket op med rode end en sådan midlertidig forårstilskæring.
Hvad angår 3-ugers-fristen er vi forhandlingsvillige om en forlængelse, men i så fald er det et absolut krav fra vores side, at den nye, forlængede frist bliver klart tidsmæssigt fastsat.
, som Rådet for Dansk Forsikring og Pension har gjort opmærksom på, at de løber ind i.
Der er altså tale om et afbureaukratiseringsforslag, som vi godt kan støtte, fordi man slipper for nogle besværlige forretningsgange hos både forsikringsselskabet og udleaseren, og derfor håber vi, skatteministeren vil undersøge det nærmere og også tage det til efterretning.
Vi vil i hvert fald stille et ændringsforslag til skatteministerens forslag, så vi kan få rettet op på det lille bitte problem og spare forsikringsbranchen for en del bøvl og besvær.
Det har man i hvert fald ikke fået i SF, må jeg sige.
SF er med det her beslutningsforslag vist gået et skridt for langt frem.
Den konservative ordfører, fru Lene Espersen, som jeg her taler for, konstaterer i hvert fald, at der i Folketinget i dag ikke er flertal for at gennemføre skatteministerens afgiftsforslag, L 11, og derfor er det temmelig hypotetisk at tale om, hvad pengene fra en afgift, der ikke er indført, skal gå til. Men Det Konservative Folkeparti mener, at eventuelle afgifter, i særdeleshed afgifter, der virker adfærdsregulerende i et erhverv i meget hård international konkurrence, naturligvis skal tilbageføres til erhvervet.
Det vil derfor være forkert at støtte en enkelt produktionsform, og derfor vil Det Konservative Folkeparti afvise SF's forslag.